Document ID: /roh_data/filtered/fineweb-2-filterrobots_roh.jsonl.gz/32430

bènaltè! 2016
Igl uost 2016 ei l'emprema ediziun dil "bènaltè!", il niev magazin dil CB Trun/Rabius, vegnida lantschada. Sper historias ed anecdotas ord temps vargai, purtrets da "legendas dil club" e tops e flops d'anteriurs giugadurs porscha il magazin era ina plattafuorma al rival da Danis-Tavanasa. Plinavon sefateschenta il "bènaltè!" culs giugadurs dallas differentas equipas da juniors e dils activs, sco era cul giug da ballapei en general - pia in cuntegn fetg variont en connex cun nies club da ballapei.
L'idea per in magazin vegn al secretari dil club Patrick Rothmund duront in giug da ballapei da plitost bassa qualitad - per cletg! El decuors dalla sera e dils proxims dis daventan ses patratgs pli e pli concrets. La finala pren el la curascha e contactescha in pèr commembers dil club che vegnessen en damonda per la redacziun. Igl echo ei gia dall'entschatta enneu fetg positivs ed ils giuvens ein incantai dall'idea da crear in magazin pil CB Trun/Rabius. En diversas sesidas vegn allura decidiu davart il cuntegn, il fil tgietschen e la finamira dil magazin. Nov meins pli tard schai l'emprema ediziun dil magazin sin meisa. Il rest ei historia ... La proxima ediziun ei planisada pigl uost 2017.
En quei connex admettein nus a tut nos sponsurs in cordial engraziament pil grondius sustegn finanzial, il qual ha insumma possibilitau a nus l'ediziun d'in tal magazin e sperein vinavon sin Vies sustegn. Engraziel fetg!